CELEX: 32019R0906
Language: et
Date: 2019-03-13 00:00:00
Title: Komisjoni delegeeritud määrus (EL) 2019/906, 13. märts 2019, millega muudetakse delegeeritud määrust (EL) 2018/2035, millega täpsustatakse Põhjamerel teatavate põhjalähedaste liikide püügi suhtes kehtiva lossimiskohustuse täitmise üksikasjad ajavahemikus 2019 – 2021

4.6.2019   
               
               
                  ET
               
               
                  Euroopa Liidu Teataja
               
               
                  L 145/4
               
            
         KOMISJONI DELEGEERITUD MÄÄRUS (EL) 2019/906,
         13. märts 2019,
         millega muudetakse delegeeritud määrust (EL) 2018/2035, millega täpsustatakse Põhjamerel teatavate põhjalähedaste liikide püügi suhtes kehtiva lossimiskohustuse täitmise üksikasjad ajavahemikus 2019 – 2021
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 4. juuli 2018. aasta määrust (EL) 2018/973, millega kehtestatakse Põhjamere põhjalähedaste kalavarude ja nende varude püügi mitmeaastane kava, täpsustatakse Põhjamerel kehtiva lossimiskohustuse täitmise üksikasjad ning tunnistatakse kehtetuks nõukogu määrused (EÜ) nr 676/2007 ja (EÜ) nr 1342/2008, (1) eriti selle artiklit 11,
         ning arvestades järgmist:
         
                     (1)
                  
                  
                     Euroopa Parlamendi ja nõukogu määruse (EL) nr 1380/2013 (2) eesmärk on kaotada järk-järgult tagasiheide kogu liidu kalanduses, kehtestades selliste liikide püügi lossimise kohustuse, mille suhtes kohaldatakse püügi piirnorme.
                  
               
                     (2)
                  
                  
                     Euroopa Parlamendi ja komisjoni määruse (EL) nr 1380/2013 artiklis 9 on sätestatud asjaomases geograafilises piirkonnas teatavate liikide püügi suhtes kohaldatavaid kaitsemeetmeid sisaldavate mitmeaastaste kavade vastuvõtmine.
                  
               
                     (3)
                  
                  
                     Sellistes mitmeaastastes kavades täpsustatakse lossimiskohustuse täitmise üksikasjad ning võidakse anda komisjonile õigus täpsustada neid üksikasju liikmesriikide välja töötatud ühiste soovituste alusel.
                  
               
                     (4)
                  
                  
                     Euroopa Parlament ja nõukogu võtsid 4. juulil 2018 vastu määruse (EL) 2018/973, millega kehtestatakse Põhjamere põhjalähedaste kalavarude ja nende püügi mitmeaastane kava. Kõnealuse määruse artikliga 11 antakse komisjonile õigus võtta vastu delegeeritud õigusakte, milles täpsustatakse lossimiskohustuse üksikasju liikmesriikide välja töötatud ühiste soovituste alusel.
                  
               
                     (5)
                  
                  
                     Belgial, Taanil, Prantsusmaal, Saksamaal, Madalmaadel, Rootsil ja Ühendkuningriigil on otsene huvi Põhjamere kalavarude majandamiseks. Pärast Põhjamere nõuandekomisjoniga ja pelaagiliste varude nõuandekomisjoniga konsulteerimist esitasid Belgia, Taani, Prantsusmaa, Saksamaa, Madalmaad, Rootsi ja Ühendkuningriik 30. mail 2018 komisjonile ühise soovituse, mis käsitleb Põhjamere põhjalähedaste liikide suhtes kehtiva lossimiskohustuse täitmise üksikasju. Ühist soovitust muudeti 30. augustil 2018.
                  
               
                     (6)
                  
                  
                     Kõnealuse ühise soovituse alusel kehtestati komisjoni delegeeritud määrusega (EL) 2018/2035 (3) tagasiheitekava, mida kohaldatakse 2019.–2021. aastal asjaomase püügi suhtes.
                  
               
                     (7)
                  
                  
                     Belgia, Taani, Prantsusmaa, Saksamaa, Madalmaad, Rootsi ja Ühendkuningriik esitasid 6. novembril 2018 ja 19. detsembril 2018 täiendavad ühised soovitused paranduste kohta eelmises, 30. mai 2018. aasta ühises soovituses, mida muudeti 30. augustil 2018.
                  
               
                     (8)
                  
                  
                     Vastavalt määruse (EL) nr 1380/2013 artikli 18 lõikele 2 peab komisjon hõlbustama liikmesriikidevahelist koostööd, sealhulgas vajaduse korral tagama, et asjaomased teadusasutused annaksid oma teadusliku panuse. Enne delegeeritud määruse (EL) 2018/2035 vastuvõtmist saadi teaduslikud nõuanded asjaomastelt teadusasutustelt ning need vaatas läbi kalanduse teadus-, tehnika- ja majanduskomitee (STECF). Uued ühised soovitused sisaldavad tehnilist laadi parandusi, mille puhul jääb teaduslik teave samaks. Ühises soovituses sisalduv täiendav püügivahendi tüüp kuulub ühe ja sama traalikategooria alla. Kuna uude ühisesse soovitusse lisatud OTT-traal (traallaudadega pelaagiline paarispüügi traal) on oma olemuselt põhjatraal, on sellel sama mõju nagu muudel põhjatraalidel. Seepärast jääb teaduslik nõuanne samaks. Mis puutub vähese tähtsusega erandi sõnastuse parandust, siis praeguse sõnastuse kohaselt tuleks vähese tähtsusega erandi protsendid arvutada selliste kalavarude kaitseks kehtestatud alammõõdust väiksemate liikide aastase kogupüügi põhjal, mis on hõlmatud lossimiskohustusega. Vähese tähtsusega erandi protsendimäärad tuleks arvutada siiski pigem merlangi ja tursa aastase kogupüügi põhjal.
                  
               
                     (9)
                  
                  
                     Vastavalt määruse (EL) 2018/973 artikli 16 lõikele 4 peab komisjon enne delegeeritud õigusakti vastuvõtmist konsulteerima vastavalt 13. aprilli 2016. aasta institutsioonivahelises parema õigusloome kokkuleppes sätestatud põhimõtetele iga liikmesriigi määratud ekspertidega. Uute ühiste soovitustega ettenähtud meetmed on kooskõlas 28 liikmesriigi, komisjoni ja Euroopa Parlamendi (vaatlejastaatus) esindajatest koosneva kalanduse eksperdirühma arvamusega.
                  
               
                     (10)
                  
                  
                     6. novembri 2018. aasta ühises soovituses tehakse ettepanek lisada püügivahend OTT teatava püügi puhul traalide püügivahendite koodide nimekirja. Tehnilise parandusega selgitatakse, et teatavaid erandeid traale kasutavate laevade puhul kohaldatakse ka kaksikpõhjatraalide (traalitakse kahe vahendiga, mida veab üks laev) suhtes. Kuna 30. mail 2018 saadud ühise soovituse tekstis on juba nimetatud „traale“, mis tähendab seda, et hõlmatud on kõik traalid, sealhulgas kaksiktraalid, on vaja lisada vastav püügivahendi kood.
                  
               
                     (11)
                  
                  
                     19. detsembri 2018. aasta ühises soovituses tehakse ettepanek parandada viga seoses teatavate arvutusteguritega vähese tähtsusega erandite puhul:
                     
                                 a)
                              
                              
                                 kalavarude kaitseks kehtestatud alammõõdust väiksema merlangi ja tursa püük põhjatraalidega ICESi 4c rajoonis;
                              
                           
                                 b)
                              
                              
                                 kalavarude kaitseks kehtestatud alammõõdust väiksema merlangi ja tursa püük põhjatraalidega ICESi 4a ja 4b rajoonis.
                              
                           
               
                     (12)
                  
                  
                     Delegeeritud määrust (EL) 2018/2035 tuleks vastavalt muuta.
                  
               
                     (13)
                  
                  
                     Kuna käesoleva määrusega ettenähtud meetmed mõjutavad otseselt liidu laevade kalapüügihooaja kavandamist ja seonduvat majandustegevust, peaks käesolev määrus jõustuma kohe pärast selle avaldamist. Võttes arvesse, et delegeeritud määrusega (EL) 2018/2035 kehtestatud tagasiheitekava jõustus 1. jaanuaril 2019, tuleks käesolevat määrust kohaldada tagasiulatuvalt alates 1. jaanuarist 2019,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Delegeeritud määrust (EL) 2018/2035 muudetakse järgmiselt.
            
                        1)
                     
                     
                        Artikli 3 lõike 1 punkti b sissejuhatav lause asendatakse järgmisega:
                        „saak, mis on püütud põhjatraalidega (OTB, OTT, TBN), mis on varustatud:“.
                     
                  
                        2)
                     
                     
                        Artikli 6 lõike 1 punkt c asendatakse järgmisega:
                        
                                    „c)
                                 
                                 
                                    atlandi merilesta püük talvekuudel (1. novembrist 30. aprillini) põhjatraaliga (OTB, OTT, PTB), mille võrgusilma suurus on vähemalt 120 mm, kui sihtliikideks on lestalised ja tursklased.“
                                 
                              
                  
                        3)
                     
                     
                        Artiklit 9 muudetakse järgmiselt:
                        
                                    a)
                                 
                                 
                                    punkti c sissejuhatav lause asendatakse järgmisega:
                                    „ICESi 3a rajooni liidu vetes norra salehomaari püügi puhul laevadega, mis kasutavad liike sortiva võrega (võresammuga kuni 35 mm) varustatud põhjatraale (OTB, OTT, TBN) (võrgusilma suurus 70 mm või rohkem):“;
                                 
                              
                                    b)
                                 
                                 
                                    punkti d sissejuhatav lause asendatakse järgmisega:
                                    „ICESi 3a rajooni liidu vetes hariliku süvameregarneeli püügi puhul laevadega, mis kasutavad liike sortiva võre (võresammuga kuni 19 mm) ja vaba väljapääsuavaga varustatud põhjatraale (OTB, OTT) (võrgusilma suurus 35 mm või rohkem):“;
                                 
                              
                                    c)
                                 
                                 
                                    punkt e asendatakse järgmisega:
                                    
                                                „e)
                                             
                                             
                                                ICESi 4c rajooni liidu vetes põhjalähedaste liikide segapüügi puhul põhjatraale või nootasid (OTB, OTT, SDN, SSC) (võrgusilma suurus 70–99 mm (TR2)) kasutavate laevadega:
                                                kalavarude kaitseks kehtestatud alammõõdust väiksema merlangi ja tursa kombineeritud püügi puhul kuni 6 % merlangi ja tursa aastasest kogupüügist 2019. aastal ning 5 % merlangi ja tursa aastasest kogupüügist 2020. ja 2021. aastal; vette tagasi heidetava tursa kogus on kuni 2 % selle aastasest kogupüügist;“;
                                             
                                          
                              
                                    d)
                                 
                                 
                                    punkt f asendatakse järgmisega:
                                    
                                                „f)
                                             
                                             
                                                ICESi 4a ja 4b rajooni liidu vetes põhjalähedaste liikide segapüügi puhul põhjatraale või nootasid (OTB, OTT, SDN, SSC) (võrgusilma suurus 70–99 mm (TR2)) kasutavate laevadega:
                                                kalavarude kaitseks kehtestatud alammõõdust väiksema merlangi ja tursa kombineeritud püügi puhul kuni 6 % merlangi ja tursa aastasest kogupüügist 2019. aastal; vette tagasi heidetava tursa kogus on kuni 2 % selle aastasest kogupüügist;“;
                                             
                                          
                              
                                    e)
                                 
                                 
                                    punkti g sissejuhatav lause asendatakse järgmisega:
                                    „ICESi 3a rajooni liidu vetes selliste laevadega püügi puhul, mis kasutavad selektiivtraali paneeliga varustatud põhjatraale (OTB, OTT, TBN, PTB), mille võrgusilma suurus on 90–119 mm, või 120 mm või suurema võrgusilma suurusega põhjatraale (OTB, OTT, TBN, PTB):“.
                                 
                              
                  
         
            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.
            Seda kohaldatakse alates 1. jaanuarist 2019.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 13. märts 2019
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 179, 16.7.2018, lk 1.
         
            (2)  Euroopa Parlamendi ja nõukogu 11. detsembri 2013. aasta määrus (EL) nr 1380/2013 ühise kalanduspoliitika kohta, millega muudetakse nõukogu määruseid (EÜ) nr 1954/2003 ja (EÜ) nr 1224/2009 ning tunnistatakse kehtetuks nõukogu määrused (EÜ) nr 2371/2002 ja (EÜ) nr 639/2004 ning nõukogu otsus 2004/585/EÜ (ELT L 354, 28.12.2013, lk 22).
         
            (3)  Komisjoni 18. oktoobri 2018. aasta delegeeritud määrus (EL) 2018/2035, millega täpsustatakse Põhjamerel teatavate põhjalähedaste liikide püügi suhtes kehtiva lossimiskohustuse täitmise üksikasjad ajavahemikus 2019–2021 (ELT L 327, 21.12.2018, lk 17).